Telefonvagt-beskrivelse+KBHFF


 * Vagtbeskrivelse til telefonvagten i Københavns fødevarefællesskab**

**For at sørge for, at vores dejlige fødevarer kommer fra avlerne til alle afdelinger til tiden, i de rette mængder og på en god og ikke kaotisk måde, har vi indført telefonvagten. Som telefonvagt skal man være bindeled om onsdagen mellem modtagervagterne, leverandørerne, Allehånde og bestillerne. Her er en beskrivelse af, hvad vagten mere konkret går ud på:**

> - ugens modtagervagter og deres telefonnumre. Disse kan findes HER. > - ugens poses indhold + løssalg og hvilke leverandører, der leverer hvad. Kan findes på pakkesedlen, som ligger på [|docs.kbhff.dk]. Du skal både bruge pakkesedlen fra Allehånde og den anden pakkeseddel med priser, ugens bestiller og leverandører på. Log in-oplysninger kan du få hos en af modtagervagterne eller ved at skrive til mig på 61723122 (Nina). > - telefonnumrene på leverandørerne. Disse kan findes HER > > > På Allehånde-pakkeliste kan du se, hvilke ting, som leverandørerne kun skal levere til Nørrebro. Disse varer bliver derefter kørt ud til afdelingerne af Allehånde og skal være leveret til Nørrebro **inden kl. 12**. De andre varer, som ikke står på Allehånde-pakkesedlen, bliver kørt ud til alle afdelinger af avlerne selv. De skal leveres **inden kl. 14**. > > Når alle varer er leveret, er din vagt slut.
 * 1) Vagten begynder kl. 9, hvor du starter med at danne dig et overblik over følgende (skriv det eventuelt ned på et samlet ark):
 * 1) Når du har disse oplysninger klar, kan du sende en sms til alle modtagervagter. De står nemlig standby, og mange har ikke prøvet at tage en modtagervagt før. Derfor kan det være rart med en besked. Fx: ”Hej modtagervagter. Jeg er telefonvagt i fødevarefællesskabet i dag og ringer til jer, så snart jeg får besked fra leverandørerne om tidspunkter for levering. Vi tales ved senere”.
 * 1) Da vi af og til oplever forsinkelser eller misforståelser, er det en god idé allerede at ringe til leverandørerne fra morgenstunden. Ikke for at stresse dem, men bare for at høre, om de eventuelt kan give et cirka-tidspunkt for deres levering, og på en diskret måde få nævnt deadlines for levering.
 * 1) Når du har fundet ud af, hvad tid leverandørerne cirka kommer, giver du besked til modtagervagterne: Nørrebros modtagervagt skal have besked om Allehånde-varernes leveringstidspunkter (senest 12), og alle afdelingers modtagervagter skal have besked om de andre varers leveringstider (senest 14). Leverandørerne plejer at kunne sige deres rute. Altså: ”Vi er i Vanløse om en time, så Nørrebro, så Nordvest...”

**HVIS:**


 * **antallet/mængden af varer ikke stemmer, skal du eller en modtagervagt ringe til ugens bestiller, som står på pakkesedlen.**
 * **modtagervagterne spørger angående returemballage, kan du sige, at IFKO-kasserne kan sendes tilbage med Allehånde, men at der endnu arbejdes på en løsning for resten af emballagen.**
 * **nogen ringer angående andre ting end leverancer, fx hvis en vagt der er blevet syg, så bed vedkommende kontakte sin lokalafdeling. Nogen tror, at telefonvagten er beregnet til andre henvendelser også.**
 * **du får vigtige oplysninger eller beskeder af leverandører, Allehånde eller modtagervagter, skal du sende en mail med disse oplysninger til indkoeb@kbhff.dk.**

**VÆRD AT VIDE:**


 * **Vi har en aftale med Lars skytte om, at han henter IFKO-kasser på Nørrebro, når vi har minimum en pallefuld. Han henter kun i uger, hvor vi bestiller hos ham. Ellers kan det nemlig ikke betale sig for ham at køre helt fra Fyn.**
 * **Allehåndes chauffør, Franck, er næsten døv, så hvis man skal have fat på ham omkring noget akut, så skal man ringe til Simon fra Allehånde, som så sender Franck en sms. Find nummer på Allehånde [|HER]**
 * **Det er hovedsageligt indkøbsgruppen, som har kontakten til Allehånde, så hvis det ikke er akut, så bed dem om at give Allehånde din besked.**